Diari Oficial de la Generalitat Valenciana


Sumari del DOGV 9957, del 15-10-2024 (2024/10084)

RESOLUCIÓ de 10 d'octubre de 2024, per la qual es concedixen subvencions destinades a les universitats de la Comunitat Valenciana per a la realització d’actuacions en matèria de foment de l’autogovern, desenrotllament de l’Estatut d’Autonomia, Dret Foral Civil Valencià i senyes d’identitat del Poble Valencià, durant l’exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9957

Data del DOGV
:   15-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10493

CVE
:   GIXM-Y-2828-13582

Data del document
:   10-10-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Dret civil
    * ajuda pública
    * universitat

Vistes les actuacions realitzades per a tramitar i resoldre els expedients incoats a conseqüència de les sol·licituds presentades en el marc del Decret 13/2024, de 29 de maig, del president de la Generalitat, pel qual s’aproven les bases reguladores per a la concessió de subvencions destinades a les universitats de la Comunitat Valenciana per a la realització d’actuacions en matèria de foment de l’autogovern, desenrotllament de l’Estatut d’Autonomia, Dret Foral Civil Valencià i senyes d’identitat del Poble Valencià (DOGV 9866, de 7 de juny de 2024), d’ara en avant el Decret de bases reguladores, en relació amb la Resolució de 4 de juliol de 2024, de la Presidència de la Generalitat, per la qual es convoca la concessió de subvencions destinades a les universitats de la Comunitat Valenciana per a la realització d’actuacions en matèria de foment de l’autogovern, desplegament de l’Estatut d’Autonomia, Dret Foral Civil Valencià i senyes d’identitat del Poble Valencià durant l’exercici 2024 (DOGV 9892, de 15 de juliol de 2024), es resol la convocatòria mencionada sobre la base dels següents:

*Antecedents de fet*

Primer. Mitjançant el Decret 13/2024, de 29 de maig, del president de la Generalitat, es van aprovar les bases reguladores per a la concessió de subvencions destinades a les universitats de la Comunitat Valenciana per a la realització d’actuacions en matèria de foment de l’autogovern, desenrotllament de l’Estatut d’Autonomia, Dret Foral Civil Valencià i senyes d’identitat del Poble Valencià.

I en el marc del que establixen estes bases reguladores, a través de la Resolució de 4 de juliol de 2024, de la Presidència de la Generalitat, a la qual ja s’ha fet al·lusió, es va convocar la concessió de les subvencions referides per a l’exercici 2024.

En este sentit, en els pressupostos de la Generalitat per a l’exercici 2024 la gestió del subprograma 126D00, Qualitat democràtica i foment de l’autogovern, al qual pertany la línia S0408, amb càrrec a la qual es finança la concessió d’estes subvencions, està assignada a la Presidència de la Generalitat. No obstant això, en l’actualitat, les funcions en matèria de foment de l’autogovern són atribuïdes, de conformitat amb els articles 62 i 63 del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat (DOGV 9904, de 30 de juliol de 2024), a la Secretaria Autonòmica de Justícia i Autogovern i a la Direcció General de Justícia i Autogovern, pertanyents a la Conselleria de Justícia i Interior.

Segon. El nombre total de sol·licituds presentades, totes estes dins del termini, ha sigut de vint-i-sis.

Tercer. En data 23 de setembre de 2024, es va reunir la comissió de valoració prevista en l’article 8 del decret de bases reguladores per a avaluar les sol·licituds presentades conforme als criteris objectius d’atorgament continguts en l’article 9 d’eixe mateix decret i proposar l’assignació de les quanties individualitzades de subvenció, segons el que disposa el seu article 10.

L’acta corresponent a esta sessió, incorporada a l’expedient de la convocatòria, arreplega les decisions adoptades per l’òrgan col·legiat, que s’eleven en eixe mateix document a la consellera de Justícia i Interior com a proposta motivada de resolució i ací s’assumixen en la seua integritat i es reflectixen en la part dispositiva de la resolució:

1. Desestimar les sol·licituds presentades per les universitats que figuren relacionades en l’annex II d’esta resolució, amb indicació, per orde correlatiu de numeració, dels respectius expedients.

Pels motius que, de manera detallada, s’exposen en l’acta de l’òrgan col·legiat, la comissió de valoració va considerar que les actuacions per a les quals se sol·licita finançament en cada un d’estos expedients no són subvencionables, bé per no tindre una vinculació adequada, suficient i justificada amb l’objecte de la convocatòria, bé per la pròpia naturalesa de les activitats programades.

2. Concedir a les universitats que consten mencionades ací en l’annex I d’esta resolució els imports que s’indiquen en este, per orde decreixent de puntuació, en atenció als criteris objectius d’atorgament establits expressament en l’article 9 del decret de bases reguladores.

Amb caràcter previ a l’aplicació dels criteris objectius d’atorgament i a l’assignació de les puntuacions que procedia atorgar, la comissió de valoració va determinar quin era l’import subvencionable en cada expedient i, en este sentit, va acordar, pels motius que queden expressament reflectits en l’acta, que en el cas següent este import havia de diferir del que havia sol·licitat l’entitat interessada:

Expedient TSPUNI/2024/46/11 (Universitat de València):

Import sol·licitat: 7.343,88 €. Import subvencionable: 7.243,88 €.

Quart. L’òrgan instructor ha emés un informe en el qual se certifica que les universitats beneficiàries complixen tots els requisits necessaris per a accedir a les ajudes establides en la convocatòria.

*Fonaments de dret*

I. De conformitat amb l’article 160.4.c de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en relació amb els articles 62 i 63 del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, l’òrgan competent per a resoldre la concessió de les subvencions convocades és la consellera de Justícia i Interior.

II. De conformitat amb l’article 7 del decret de bases reguladores, la direcció general competent en matèria de foment de l’autogovern ha ordenat i ha instruït el procediment i ha acordat totes les actuacions necessàries per a determinar, conéixer i comprovar les dades en la virtut de les quals procedix resoldre.

III. La Llei 8/2023, de 27 de desembre, de pressupostos de la Generalitat per a l’exercici 2024, preveu, dins de l’aplicació M85319425, subprograma 126D00, Qualitat democràtica i foment de l’autogovern, la línia pressupostària S0408, dirigida a finançar la concessió de subvencions destinades a les universitats de la Comunitat Valenciana per a la realització d’actuacions en matèria de foment de l’autogovern, desenrotllament estatutari, Dret Foral Civil Valencià i senyes d’identitat del Poble Valencià, amb un import màxim global de 70.000,00 € (setanta mil euros).

IV. La comissió de valoració, de conformitat amb l’article 10 del decret de bases reguladores, va acordar per unanimitat, en la sessió del 23 de setembre de 2024, elevar una proposta motivada de resolució a la consellera de Justícia i Interior en els termes que figuren en l’acta d’esta reunió, incorporada a l’expedient de tramitació. I, tal com s’ha indicat en l’antecedent de fet tercer, les decisions adoptades per l’òrgan col·legiat s’assumixen ací en la seua integritat i figuren incorporades a la part dispositiva d’esta resolució.

En virtut de tot el que antecedix,

RESOLC

*Primer*

Desestimar les sol·licituds presentades per les universitats que figuren relacionades en l’annex II, amb indicació, per orde correlatiu de numeració, dels respectius expedients, ateses les causes que es mencionen en este annex i en l’antecedent de fet tercer, de conformitat amb la motivació individualitzada continguda en l’acta de la comissió de valoració.

*Segon*

Concedir a les universitats que consten en l’annex I els imports de subvenció que es relacionen per orde decreixent de la puntuació assignada, en atenció als criteris objectius d’atorgament indicats en l’article 9 del decret de bases reguladores i de conformitat amb la proposta motivada de resolució efectuada per la comissió de valoració, amb càrrec a la línia pressupostària S0408, dirigida, dins de l’aplicació V48355681, subprograma 126D00, Qualitat democràtica i foment de l’autogovern, a finançar, en el marc de la Llei 8/2023, de 27 de desembre, de pressupostos de la Generalitat per a l’exercici 2024, la concessió de subvencions destinades a les universitats de la Comunitat Valenciana per a la realització d’actuacions en matèria de foment de l’autogovern, desenrotllament estatutari, Dret Foral Civil Valencià i senyes d’identitat del Poble Valencià, amb un import màxim global de 70.000,00 € (setanta mil euros).

*Tercer*

Les entitats beneficiàries hauran de complir les obligacions previstes en l’article 5 del decret de bases reguladores, interpretades en connexió amb el conjunt del decret mateix, així com amb les previsions arreplegades en la resolució de convocatòria, amb atenció especial a l’obligació de respectar el termini màxim de justificació de la subvenció concedida, que venç, d’acord amb l’apartat onzé de l’última resolució mencionada, el 25 d’octubre de 2024.

*Quart*

A més de complir les obligacions ja indicades, totes les universitats beneficiàries hauran d’avaluar en les seues respectives memòries justificatives l’impacte de gènere de l’actuació o actuacions dutes a terme, en atenció al percentatge i al nombre de dones participants, ja siga com a organitzadores, com a intervinents o com a potencials assistents, tot això de conformitat amb l’article 14.6.b.1 del decret de bases reguladores, en relació amb l’apartat onzé de la resolució de convocatòria.

D’acord amb l’article 12.3 del decret de bases reguladores, en relació amb el punt 4 de l’apartat dècim de la resolució de convocatòria, així com amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, contra esta resolució de concessió, que posa fi a la via administrativa, caldrà interposar els recursos següents:

a) Recurs potestatiu de reposició, en el termini d’un mes, davant de la persona titular de la conselleria amb competències en matèria de foment de l’autogovern.

b) O bé, directament, un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjuí que les entitats interessades puguen interposar qualsevol altre recurs que estimen pertinent.

ANNEX I

*Universitats beneficiàries*

|  |  |  |  |  |  |  |
| --- | --- | --- | --- | --- | --- | --- |
| *Núm. expedient* | *Entitat sol·licitant* | *CIF* | *Actuacions subvencionables* | *Import subvencionable (en euros)* | *Total punts* | *Import concedit (en euros)* |
| TSPUNI/2024/46/1 | Universitat Politècnica de València | C2376971T | Publicació: «La normativa agrícola valenciana durant l’època foral i en l’època contemporània» | 4.472,00 | 5 | 2.236,00 |
| TSPUNI/2024/03/2 | Universitat d’Alacant | B3095350W | Jornada sobre «Propostes per a la recuperació d’un dret civil foral valencià de família» | 2.328,00 | 5 | 1.164,00 |
| TSPUNI/2024/46/7 | Universitat de València | B9149508N | Jornades «Gandia 770 anys. De la instauració dels Furs de València (1254) a l’Estatut de 2006» | 5.910,00 | 5 | 2.955,00 |
| TSPUNI/2024/46/8 | Universitat de València | V1769568G | Publicació «La veu del regne. Representació política, recursos públics i construcció de l’Estat. 600 anys de la Generalitat Valenciana» | 11.500,00 | 5 | 5.750,00 |
| TSPUNI/2024/46/10 | Universitat de València | T9460419F | Congrés «Els efectes de l’Estat de partits en les institucions d’autogovern valencianes» | 12.329,85 | 5 | 6.164,92 |
| TSPUNI/2024/46/11 | Universitat de València | W3214925Z | Congrés «El foment de la participació ciutadana en l’autogovern de la Comunitat Valenciana» | 7.243,88 | 5 | 3.621,94 |
| TSPUNI/2024/46/12 | Universitat de València | F8237470X | Congrés «Dret faller. A la busca del difícil equilibri entre orde i excepció en el context de les festes josefines» | 10.251,47 | 5 | 5.125,73 |
| TSPUNI/2024/46/14 | Universitat de València | T4632891A | Jornada sobre «El Tribunal del Comuner del Rollet de Gràcia. Administració de Justícia i Bé d’Interés Cultural» | 10.000,00 | 5 | 5.000,00 |
| TSPUNI/2024/46/15 | Fundació Universitat Catòlica de València - Sant Vicent Màrtir | R85951494 | Jornades «Drets en perspectiva: drets estatutaris i drets constitucionals, una relació fecunda, encara que problemàtica» | 7.060,00 | 5 | 3.530,00 |
| TSPUNI/2024/46/16 | Fundació Universitat Catòlica de València - Sant Vicent Màrtir | C95804581 | Jornades «L’autogovern valencià: estat de la qüestió» | 6.843,00 | 5 | 3.421,50 |
| TSPUNI/2024/46/17 | Fundació Universitat Catòlica de València - Sant Vicent Màrtir | D46530738 | Jornades «L’autogovern i el dret civil valencià: de la nostàlgia a la reforma constitucional perduda i els possibles desenrotllaments legislatius futurs» | 7.494,50 | 5 | 3.747,25 |
| TSPUNI/2024/46/18 | Fundació Universitat Catòlica de València - Sant Vicent Màrtir | B39221764 | IV jornades «L’accés a la justícia de les persones amb discapacitat a la Comunitat Valenciana» | 7.125,00 | 5 | 3.562,50 |
| TSPUNI/2024/46/20 | Universitat de València | S0143225Z | Congrés «La identitat valenciana com a suport de l’autogovern del Poble Valencià» | 7.591,94 | 5 | 3.795,97 |
| TSPUNI/2024/03/21 | Universitat Miguel Hernández d’Elx | D3358693C | Jornades «Les Corts Valencianes: la institució d’autogovern representativa de la ciutadania valenciana. Un parlament obert» | 8.211,00 | 5 | 4.105,50 |
| TSPUNI/2024/46/23 | Universitat de València | W8608352N | Congrés «Les competències de la Comunitat Valenciana a l’empara de més de 40 anys d’experiència autonòmica i desenrotllament des de la Generalitat Valenciana de la cultura popular festiva» | 11.030,00 | 5 | 5.515,00 |
| TSPUNI/2024/12/24 | Universitat Jaume I | A4765825B | V Jornada sobre l’Efectiva Reintegració de la Competència en Matèria de Dret Civil Foral Valencià | 2.576,52 | 5 | 1.288,26 |
| TSPUNI/2024/03/6 | Universitat Miguel Hernández d’Elx | S4964243V | I jornada «Dret Foral Civil Valencià. Passat i present entorn de la successió hereditària» | 2.659,50 | 4 | 1.063,80 |
| TSPUNI/2024/46/9 | Universitat de València | P3309855X | Congrés «Dimensió autonòmica del dret antidiscriminatori: problemes pendents i desenrotllaments futurs» | 12.330,00 | 4 | 4.932,00 |
| TSPUNI/2024/03/13 | Universitat d’Alacant | G7296961D | Jornada «Green Criminology al servici de l’hàbitat i patrimoni natural valencià» | 3.930,00 | 4 | 1.572,00 |
| TSPUNI/2024/12/25 | Universitat Jaume I | U7620193K | V jornada «Sostenibilitat i consum responsable. Desenrotllament dels articles 9 i 19 de l’Estatut d’Autonomia de la Comunitat Valenciana» | 3.000,00 | 4 | 1.200,00 |
|  |  |  | TOTAL | 143.886,66 |  | 69.751,37 |

  

ANNEX II

*Subvencions no concedides*

|  |  |  |
| --- | --- | --- |
| *Núm. d’expedient* | *Entitat sol·licitant* | *Motiu desestimació* |
| TSPUNI/2024/03/3 | Universitat Miguel Hernández d’Elx | L’actuació no és subvencionable (articles 1 i 2 del decret de bases reguladores) |
| TSPUNI/2024/03/4 | Universitat Miguel Hernández d’Elx | L’actuació no és subvencionable (articles 1 i 2 del decret de bases reguladores) |
| TSPUNI/2024/46/5 | Universitat de València | L’actuació no és subvencionable (articles 1 i 2 del decret de bases reguladores) |
| TSPUNI/2024/46/19 | Universitat de València | L’actuació no és subvencionable (articles 1 i 2 del decret de bases reguladores) |
| TSPUNI/2024/46/22 | Fundació Universitat Catòlica de València - Sant Vicent Màrtir | L’actuació no és subvencionable (articles 1 i 2 del decret de bases reguladores) |
| TSPUNI/2024/12/26 | Universitat Jaume I | L’actuació no és subvencionable (articles 1 i 2 del decret de bases reguladores) |

  
  

València, 10 d'octubre de 2024

Salomé Pradas Ten

Consellera de Justícia i Interior